19 Jan আন্তৰ্জাতিক গণিত অলিম্পিয়াডৰ ভাৰতীয় দলৰ দলপতিসকলৰ সৈতে এটি সাক্ষাৎকাৰ বি . জে . ভেংকটচালা, চি . আৰ . প্ৰাণেশ্বছৰ আৰু পৃথ্বিজীৎ দে যোৱা কেইবা বছৰ ধৰি আন্তৰ্জাতিক গণিত অলিম্পিয়াডত ভাৰতীয় দলৰ অধিনায়ক হিচাপে ভাগ লৈ আহিছে। হোমি ভাবা বিজ্ঞান শিক্ষা কেন্দ্ৰ (Homi Bhabha Centre for Science Education, HBCSE) ৰ দ্বাৰা ২০১৪ বৰ্ষৰ ডিচেম্বৰ মাহত উত্তৰ-পূব ভাৰতত আয়োজিত কেইটামান অনুষ্ঠানত তেওঁলোকে অংশগ্ৰহণ কৰিছিল। উত্তৰ-পূৱ পাৰ্বত্য বিশ্ববিদ্যালয় (NEHU), ছিলঙত আয়োজিত ইয়াৰে এখন কৰ্মশালাত তেওঁলোক তিনিওজন আৰু ভাৰতত গণিত অলিম্পিয়াড আৰম্ভ হোৱাৰ দিনৰে পৰা ইয়াৰ লগত জড়িত আন এগৰাকী অধ্যাপক এম . বি . ৰেগেৰ সৈতে গণিত চ ’ ৰাই এক সাক্ষাৎকাৰ গ্ৰহণ কৰে। সেই সাক্ষাৎকাৰৰ কিছু অংশ তলত আগবঢ়োৱা হ ’ ল— গণিত চ ’ ৰা: এয়া উত্তৰ-পূবলৈ আপোনালোকৰ প্ৰথম ভ্ৰমণনে? বি . জে . ভেংকটচালা: নহয়। মই ২০০৩ চনৰ অক্টোবৰত নেহুলৈ আহিছিলো, অলিম্পিয়াড সম্পৰ্কীয় এটা ৬ দিনীয়া কাৰ্য্যসূচীৰ কাৰণে। সেইবাৰ মই উত্তৰ-পূবৰ আন ঠাইলৈ যাব পৰা নাছিলো, কিন্তু এইবাৰ মণিপুৰ, গুৱাহাটী আদি ঠাই ভ্ৰমণ কৰিছো। মই আশাকৰো যে এয়াই উত্তৰ-পূবলৈ মোৰ শেষ ভ্ৰমণ নহওক। পৃথ্বিজীৎ দে: হয়। উত্তৰ-পূব ভাৰতলৈ এয়া মোৰ প্ৰথম ভ্ৰমণ আৰু মই যথেষ্ট উপভোগ কৰিছো। চি . আৰ . প্ৰাণেশ্বছৰ: ভেংকটচালাৰ দৰে মোৰো এয়া প্ৰথম ভ্ৰমণ নহয়। ২০১৩ ত মই শিক্ষকসকলৰ বাবে আয়োজন কৰা এক প্ৰশিক্ষণ কাৰ্য্যসূচীত নেহুলৈ আহিছিলো। এম . বি.